Telef. ústr. 0831/7434431-3,  riad. 0831/7435589
                          FAX  0831/7440 753
mail: office@muzeumtn.sk     
www.sknet.sk/muzeumtn
Bankové spojenie VÚB Trenčín 3136202/0200
PSČ 91250, IČO: 34059199
P. O. Box č. 120

Trenčianske
múzeum
Trenčín
Mierové námestie 46

       

  

	
           Úrad vlády SR
                         Kancelária predsedu vlády
                         Jozef Lubušký   

V Trenčíne dňa    27. 05. 2003

Naša značka         296/2003

Vec	             Trenčiansky hrad – zaslanie podkladov.

Vybavuje	             Babičová

    Na základe rokovania s predsedom vlády Mikulášom Dzurindom dňa 26. 05. 2003
poskytujeme bližšie upresnenie požiadavky na finančné prostriedky potrebné k úhrade vykonaných prác na ochranu obyvateľov a firiem bezprostredne pod hradom a na sprístupnenie hradu verejnosti :
Celková potreba finančných prostriedkov                     14.973.832,- Sk
vykonané práce za                                                          11.715.074,- Sk
z toho uhradené                                                                5.473.831,- Sk
zostáva uhradiť                                                                 6.241.242,-Sk
na otvorenie hradu je potreba  ešte                                   3.258.758,-Sk

Prikladáme súhrnný rozpočet stavebných záchranných prác na výšku 11.074.457,34 Sk
a čiastkový rozpočet na „Práce na ochranu životov a majetku (výroba a postavenie zábran)“ vo výške 7.027.556,39 Sk. Z príspevku vlády bude uhradený čiastkový rozpočet, podľa ktorého práce boli vykonané, ale ešte sú neuhradené. 
 
   Za sumu 3.258.758-Sk , ktorá je potrebná na  sprístupnenie hradu je potrebné vykonať nasledovné práce :
-	doplnenie ochránenia prístupovej cesty na hrad nielen pre bezpečný pohyb ľudí, ale aj pre zabezpečenie potrebného prejazdného profilu pre nákladné autá a stavebné stroje, aby bolo možné pokračovať v prácach
-	zhotovenie dočasného zakotvenia koruny porušeného hradobného múra pomocou oceľových lán pre zabezpečenie usmernenia deštrukcie pri eventuálnej ďalšej havárií zostávajúcej časti hradby ( tento bod je nutný i pre zabezpečenie bezpečnej prevádzky pohostinského zariadenia Fatima)
-	vybudovanie dočasného povrchového odvodnenia nádvoria a jeho bezpečné vyústenie do skalného žľabu.

     Na uvedené práce nie je vypracovaný rozpočet, suma je stanovená odhadom v porovnaní s nákladmi na doteraz vykonané práce. Rozpočet bude vypracovaný dodatočne na základe skutočne vykonaných prác.

(Predseda Trenčianskeho samosprávneho kraja Štefan Štefanec uviedol pri včerajšom rokovaní, že TSK  prispelo na haváriu sumou 6,4 mil. Sk. Z toho  1 mil. bol určený na prevádzku Trenčianskeho múzea, ktoré po zatvorení hradu nemá iné finančné zdroje na  prevádzku svojich zariadení. Na sanáciu múra bolo použitých 5,4 mil. Sk.)

                                                                           Katarína B a b i č o v á
                                                                    riaditeľka Trenčianskeho múzea  

Prílohy: súhrnný rozpočet 
              čiastkový rozpočet